stanford-oval/wikipedia huggingface dataset:
ซินเหวินเหลียนปัว
ความสำคัญทางการเมือง > การวางแนวข่าว

รายการนี้มีบทบาทในกลไกการสื่อสารของพรรคคอมมิวนิสต์จีนทั้งในระดับมวลชนและชนชั้นนำ จ้าน เจียง อาจารย์มหาวิทยาลัยวิทยาศาสตร์การเมืองเยาวชนแห่งประเทศจีน ได้สรุปเนื้อหาของรายการอย่างชัดเจนในสามประโยค คือ "ผู้นำกำลังยุ่งกับการทำงาน ประเทศชาติกำลังพัฒนาอย่างรวดเร็ว และประเทศอื่นกำลังสับสนวุ่นวาย"
ในแง่หนึ่ง รายการข่าวนี้เป็นแหล่งข่าวที่เข้าถึงประชาชนจำนวนมากที่สุดในประเทศจีน ทำให้พรรคคอมมิวนิสต์มีโอกาสในการส่งอิทธิพลต่อมวลชน ตามที่หลี่กล่าวไว้ การรับชมรายการข่าวประจำวันนั้นเป็นเสมือน "พิธีการระดับชาติ" ที่ปฏิบัติกันมาโดยตลอดในช่วงมื้อค่ำร่วมกันของครอบครัว
ในอีกด้านหนึ่ง มันถูกนำมาใช้เป็นกลไกในการส่งสัญญาณถึงการเปลี่ยนแปลงและความต่อเนื่องในนโยบายและบุคลากร นโยบายใหม่ ๆ ได้ถูกนำมาใช้โดยมีลักษณะพิเศษ เช่น "กรอบแนวคิดของผู้บริหารตัวอย่าง" ที่ใช้เพื่อส่งเสริมทฤษฎีสามตัวแทนใน ค.ศ. 2002 ลำดับภาพของคณะกรรมาธิการสามัญประจำกรมการเมืองแสดงให้เห็นถึงอำนาจสัมพัทธ์ของแต่ละคน ผู้เชี่ยวชาญสื่อจีนกล่าวว่า "แต่ละผู้นำจะได้รับการจัดสรรเวลาปรากฏตัวบนหน้าจอเป็นจำนวนวินาทีที่กำหนดไว้ โดยฝ่ายโฆษณาชวนเชื่อของพรรคจะเป็นผู้ควบคุมเวลาของแต่ละคนอย่างรอบคอบ" ความเป็นทางการอย่างมากของรายการนี้มีสาเหตุมาจากความกังวลว่าหากเกิดความเข้าใจผิดใด ๆ ขึ้นมา อาจนำไปสู่ผลกระทบร้ายแรง
ตัวอย่างหนึ่งที่เห็นได้ชัดคือ การรายงานข่าวเหตุการณ์การประท้วงและการสังหารหมู่ที่จัตุรัสเทียนอันเหมินใน ค.ศ. 1989 ที่นำไปสู่การปลดพนักงานประกาศข่าวชื่อดังอย่างตู้ เซี่ยน และซฺเว เฟย์ หลังทั้งคู่ได้สวมชุดสีดำและอ่านข่าวช้ากว่าปกติ
เสื่อมความนิยม

....ผู้ชมหลักของรายการนี้คือข้าราชการและเจ้าหน้าที่พรรคจำนวนมากของจีน โดยเฉพาะอย่างยิ่งในระดับมณฑล และนักธุรกิจที่ต้องการติดตามนโยบายและทัศนคติที่จะส่งผลกระทบต่อความสามารถในการทำกำไรของพวกเขา
รายการทั้งหมดของ CCTV ต่างเผชิญแรงกดดันทางการค้า แต่ ซินเหวินเหลียนปัว นั้นกลับได้รับผลกระทบน้อยกว่ารายการอื่น ๆ รายการนี้มีคู่แข่งน้อยราย แม้ว่าจะมีรายการข่าวของสถานีโทรทัศน์ Phoenix Television ของฮ่องกง และ Dragon TV ของเซี่ยงไฮ้เข้ามาแข่งขัน นอกจากนี้ ซินเหวินเหลียนปัว ยังเป็นหนึ่งในรายการที่สร้างรายได้หลักให้แก่ CCTV[ต้องการอ้างอิง] แม้จะไม่มีโฆษณาแทรกระหว่างรายการ แต่ช่วงโฆษณาที่ตามมาทันทีหลังรายการนั้นมีการขายไปในราคาสูงถึง 100,000 ดอลลาร์สหรัฐต่อช่วงเวลา และช่วง 5 วินาทีก่อนเวลา 19:00 น. นั้นถือเป็นช่วงที่โฆษณามีราคาแพงที่สุดที่ CCTV เคยเสนอขาย โดยมีมูลค่าถึง 24 ล้านหยวนใน ค.ศ. 2003 (คิดเป็นประมาณ 7% ของรายได้จากการโฆษณาประจำปีของ CCTV)
ไชนาเดลีรายงานว่าความสนใจในรายการนี้ลดลง โดยได้รับส่วนแบ่งผู้ชมเพียง 10% เมื่อเทียบกับ 40% ก่อนค.ศ. 1998 สาเหตุหนึ่งมาจากการรายงานข่าวประกาศอย่างเป็นทางการของรัฐบาล ซึ่งไม่ได้ดึงดูดความสนใจมากนัก หลังวันที่ 20 มิถุนายน ค.ศ. 2009 ซินเหวินเหลียนปัว ได้ให้ความสำคัญกับการรายงานข่าวเชิงวิพากษ์และเรื่องราวที่สะท้อนความเป็นมนุษย์มากขึ้น
เวลาออกอากาศ

เวลาทั้งหมดคือ (UTC+08:00)
เวลาออกอากาศ > ออกอากาศสด

CCTV-1 (ฟรีทีวี), CCTV-13 (ช่องข่าว) และ CCTV-7 (ช่องกลาโหมและทหาร): ทุกวัน เวลา 19:00—19:30 น. ตามเวลามาตรฐานจีน (CST) เป็นช่องในเครือของสถานีวิทยุโทรทัศน์กลางแห่งประเทศจีน
เวลาออกอากาศ > ออกอากาศซ้ำ

CCTV-4 (ช่องต่างประเทศ): วันถัดไป เวลา 22:30–23:00 น., 02:00–02:30 น. (เอเชีย), 03:00–03:30 น. (ยุโรป), 05:30–06:00 น. (อเมริกา) ตามเวลามาตรฐานจีน
CCTV-13: ทุกวัน เวลา 21:00-21:30 น. ตามเวลามาตรฐานจีน
CCTV-1 (ฟรีทีวี): วันถัดไป เวลา 05:00–05:30 น. ตามเวลามาตรฐานจีน
เวลาออกอากาศ > เวอร์ชันภาษาต่างประเทศ

ญี่ปุ่น :
CCTVDaifu พร้อมเสียงบรรยายภาษาญี่ปุ่น: ทุกวัน เวลา 20:00–20:30 น. ตามเวลามาตรฐานญี่ปุ่น (JST) (19:00–19:30 น. ตามเวลามาตรฐานจีน )
แหล่งข้อมูลอื่น

เว็บไซต์ของรายการ (จีน)
คะนึงนิจ จักรสมิทธานนท์

| คะนึงนิจ จักรสมิทธานนท์ |
| --- | --- |
คะนึงนิจในปี 2563
สารนิเทศภูมิหลัง
ชื่อเกิด: คะนึงนิจ จักรสมิทธานนท์
เกิด: 5 พฤศจิกายน พ.ศ. 2529 (38 ปี) กรุงเทพมหานคร ประเทศไทย
คู่สมรส: สุเมธ สุวรรณภูษาภรณ์ (2563–ปัจจุบัน)
บุตร: 2 คน
อาชีพ: นักแสดง พิธีกร ยูทูบเบอร์
ปีที่แสดง: พ.ศ. 2544–ปัจจุบัน
ผลงานเด่น: สตรอเบอร์รี่ - เก๋า..เก๋า เจ้าหญิงมณิสราเทวี - ดั่งดวงหฤทัย  กิมบ๊วย - คู่กิ๊กพริกกะเกลือ  ใบเตย - บ่วงร้ายพ่ายรัก  เจ้าแสนคำ - ทัดดาวบุษยา  คุณหญิง - เธอกับเขาและรักของเรา  วงเดือน - ชิงนาง  พุดจีบ - เรือนกาหลง  ปิ่นปัก - เลื่อมสลับลาย  หนึ่งหรัด - ลายหงส์  ปลี - เนื้อใน  ไหมแก้ว - แม่เบี้ย
สังกัด: โพลีพลัส
โทรทัศน์ทองคำ: นักแสดงสมทบหญิงดีเด่น  พ.ศ. 2558 - เลื่อมสลับลาย
คะนึงนิจ จักรสมิทธานนท์ (เกิด 5 พฤศจิกายน พ.ศ. 2529) ชื่อเล่น รถเมล์ เป็นนักแสดงและพิธีกรชาวไทยเชื้อสายจีน
ประวัติ

คะนึงนิจ จักรสมิทธานนท์ เกิดที่โรงพยาบาลกรุงเทพคริสเตียน พื้นเพครอบครัวเป็นชาวตำบลปากน้ำ​ จังหวัดสมุทรปราการ มีพี่น้องทั้งหมด 3 คน บิดาของเธอเคยทำกิจการอู่รถเมล์ เป็นรถประจำทางร่วมบริการสาย 25 ปัจจุบันยกกิจการให้คนอื่นทำต่อ และภายหลังได้ไปทำกิจการปั๊มน้ำมันแทน คะนึงนิจจบการศึกษาชั้นมัธยมศึกษาตอนปลายที่โรงเรียนสตรีสมุทรปราการ แผนกวิทย์-คณิต และปัจจุบันสำเร็จการศึกษาระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ สาขาวิชาเอกออกแบบแฟชั่น (เกียรตินิยมอันดับ 1) คะแนนเฉลี่ยสะสม 3.61
ชีวิตส่วนตัวรถเมล์เคยคบหาดูใจกับ สุริยนต์ อรุณวัฒนกูล โดยคบกันเป็นเวลา 7 ปี ต่อมาได้เลิกรากันเนื่องจากทัศนคติไม่ตรงกัน
ปัจจุบัน คะนึงนิจ สมรสกับ สุเมธ สุวรรณภูษาภรณ์ แฟนหนุ่มนอกวงการ เมื่อวันที่ 28 พฤศจิกายน พ.ศ. 2563
มีบุตร-ธิดาด้วยกัน 2 คน คนแรกเป็นบุตรชาย มีชื่อว่า น้องคิด เกิดเมื่อวันที่ 18 ธันวาคม พ.ศ. 2565 และ คนที่สองเป็นบุตรสาว มีชื่อว่า น้องนิจ เกิดเมื่อวันที่ 9 ธันวาคม พ.ศ. 2567
ผลงาน > ผลงานละคร

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2549 | ต่างฟ้าตะวันเดียว | อรวิดา | ช่อง 3 |
| 2549 | คมรัก คมเสน่หา | ใบบัว | ไอทีวี |
| 2549 | อยากจะรักเดี๋ยวจัดให้ | หมวย | ช่อง 7 |
| 2550 | อภิมหึมามหาเศรษฐี | นวลปราง | ช่อง 7 |
| 2550 | น้องเหมียวเขี้ยวเพชร | มาริสา | ช่อง 7 |
| 2550 | ดั่งดวงหฤทัย | เจ้าหญิงมณิสราเทวี | ช่อง 7 |
| 2552 | บ่วงร้ายพ่ายรัก | ใบเตย | ช่อง 7 |
| 2552 | แก้วจอมแก่น | ครูสุมน | ช่อง 9 |
| 2553 | ทัดดาวบุษยา | เจ้าแสงคำ | ช่อง 3 |
| 2553 | ไทรโศก | เด่นดาว | ช่อง 3 |
| 2553 | เธอกับเขาและรักของเรา | คุณหญิง | ช่อง 7 |
| 2554 | วนาลี | คุณแหวว-สุดถนอม นนท์ | ช่อง 3 |
| 2555 | ชิงนาง | วงเดือน | ช่อง 7 |
| 2556 | เรือนกาหลง | พุดจีบ | ช่อง 7 |
| 2557 | น่ารัก | จีจี้ | ช่อง 5 |
| 2558 | เลื่อมสลับลาย | ปิ่นปัก มหากิจไพศาล / แสงเนตร (ปิ่น) | ช่อง 7 HD |
| 2559 | ลายหงส์ | หนึ่งหรัด | จีเอ็มเอ็ม 25 |
| 2561 | คู่ซี้ผีมือปราบ | หลิว | เวิร์คพอยท์ 23 |
| 2562 | เสน่หาสตอรี่ | ดาว | เอไอเอส เพลย์ |
| 2563 | เนื้อใน | ปลี  | จีเอ็มเอ็ม 25 |
| 2564 | แม่เบี้ย | ไหมแก้ว (นางร้าย) | ช่อง 7 HD |
| 2566 | ปาฏิหาริย์กาลเวลา | ปรียะ (แอน) | พีพีทีวี |
ผลงาน > ละครซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2557 | คลับฟรายเดย์เดอะซีรีส์ 4 หรือรักแท้จะแพ้ความต้องการ 1 | ตอน เรื่องราวจากคุณ นิติ  | พิม | ช่องวัน 31 |
| 2558 | คลับฟรายเดย์เดอะซีรีส์ 5 ความรักหรือความลับ | ตอน ความลับของห้อง 6 / 3 | คุณครู อิงอร | GMM25 |
| 2561 | คลับฟรายเดย์เดอะซีรีส์ 9 รักครั้งหนึ่ง ที่ไม่ถึงตาย | ตอน รักปลอมปลอม | ดร.นันทสินี พิชญเมธา (หนุย) | GMM25 |
| 2564 | คลับฟรายเดย์เดอะซีรีส์ 12 Uncharted Love รักซ่อนเร้น | ตอน ความเจ็บปวดของมือที่ 3 | พิมพ์ | ช่องวัน 31 |
ผลงาน > ละครซิทคอม

| ปี พ> ศ. | เรื่อง | รับบท | เครือข่าย |
| --- | --- | --- | --- |
| 2551–2558 | คู่กิ๊กพริกกะเกลือ | กิมบ๊วย | ช่อง 7 |
ผลงาน > ภาพยนตร์

| ปี พ> ศ. | เรื่อง | รับบท |
| --- | --- | --- |
| 2546 | เฟค โกหกทั้งเพ | เปรียว |
| 2548 | วัยอลวน 4 : ตั้ม-โอ๋ รีเทิร์น | ใบตอง |
| 2549 | เก๋า..เก๋า | สตรอเบอร์รี่ |
| 2555 | รักสุดท้ายป้ายหน้า | สา |
| 2555 | แต่เพียงผู้เดียว | นุ้ก |
ผลงาน > พิธีกร

รายการ "ดันดารา" (ช่อง 3) รับเชิญ 2 ครั้ง วันที่ 27 พฤศจิกายน 2559 และ 4 ธันวาคม 2559
รายการ "ตลาดสดพระราม 4" (ช่อง 3)
รายการ "ตลาดสดสนามเป้า" (ช่อง 5)
รายการ "กู้อีจู้ ผจญภัย" (ช่องเวิร์คพอยท์)
รายการ "กลับบ้านเรา รักรออยู่" (ช่อง 7)
รายการ "ข่าวใส่ไข่" (ช่องไทยรัฐทีวี)
รายการ "ชิงร้อยชิงล้าน ซันไชน์ เดย์" (ช่อง 3) รับเชิญ 2 ครั้ง วันที่ 15 กันยายน 2556 และ 9 กุมภาพันธ์ 2557
รายการ "วันเดย์สเปเชียล (One Day Special)" (ช่องไทยรัฐทีวี)
รายการ "The Red Ribbon ไฮโซโบว์เยอะ" (ช่อง 3)
รายการ "Follow Me เที่ยวไหนไปกัน" (ช่องอัมรินทร์ 34)
รายการ "The Car หรรษาทั้งคัน" (ช่อง 3)
รายการ "The Red Ribbon ไฮโซโบเยอะ ภารกิจติดโบ" (ช่อง 3)
รางวัล

รางวัลไนน์เอ็นเตอร์เทน อวอร์ดส์ ครั้งที่ 4 สาขาพิธีกรแห่งปี จากรายการตลาดสดสนามเป้า
รางวัลเมขลา ครั้งที่ 24 สาขาต่อต้านยาเสพติดฝ่ายหญิง
รางวัลโทรทัศน์ทองคำ ครั้งที่ 30 สาขาดาราสนับสนุนหญิงดีเด่น จากละคร เลื่อมสลับลาย
รางวัล DIGITAL DRAMA AWARDS 2015 สาขา นักแสดงสมทบหญิงยอดเยี่ยม  จากละคร เลื่อมสลับลาย
(เข้าชิง)รางวัล คมชัดลึก อวอร์ด ครั้งที่ 13 สาขา นักแสดงสมทบหญิงยอดเยี่ยม  จากละคร เลื่อมสลับลาย
(เข้าชิง)รางวัลนาฏราช ครั้งที่ 7 สาขา นักแสดงสมทบหญิงยอดเยี่ยม  จากละคร เลื่อมสลับลาย
รางวัลนักแสดงสมทบหญิงฟีเวอร์ จากละคร แม่เบี้ย ช่อง 7 Fever Awards 2021
แหล่งข้อมูลอื่น

เว็บไซต์อย่างเป็นทางการ เก็บถาวร 2008-07-03 ที่ เวย์แบ็กแมชชีน
รถเมล์ไฮไฟฟ์ เก็บถาวร 2008-02-26 ที่ เวย์แบ็กแมชชีน
คะนึงนิจ จักรสมิทธานนท์ ที่อินสตาแกรม
| ด ค กรางวัลโทรทัศน์ทองคำ สาขานักแสดงสมทบหญิงดีเด่น |
| --- | --- |
2529–2540:  จุรี โอศิริ (2529)  ปาหนัน ณ พัทลุง (2530)  ธนาภรณ์ รัตนเสน (2531)  ชไมพร จตุรภุช (2532)  ดวงดาว จารุจินดา (2533)  ดวงดาว จารุจินดา (2534)  ปภัสรา ชุตานุพงษ์ (2535)  สุภาภรณ์ คำนวณศิลป์ (2536)  รัญญา ศิยานนท์ (2537)  สิริยากร พุกกะเวส (2538)  บุษกร พรวรรณะศิริเวช (2539)  ธัญญา วชิรบรรจง (2540) 
2541–2551:  บุษกร พรวรรณะศิริเวช (2541)  ธัญญา วชิรบรรจง (2542)  พิศมัย วิไลศักดิ์ (2543)  สกาวใจ พูนสวัสดิ์ (2544)  อำภา ภูษิต (2545)  สกาวใจ พูนสวัสดิ์ (2546)  สโรชา วาทิตตพันธ์ (2547)  สกาวใจ พูนสวัสดิ์ (2548)  สาวิตรี สามิภักดิ์ (2549)  จริยา แอนโฟเน่ (2550)  จารุณี สุขสวัสดิ์ (2551) 
2552–2562:  พิมพ์มาดา บริรักษ์ศุภกร (2552)  รินลณี ศรีเพ็ญ (2553)  ณัฐริกา ธรรมปรีดานันท์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  คะนึงนิจ จักรสมิทธานนท์ (2558)  กมลเนตร เรืองศรี (2559)  ทัศนียา การสมนุช (2560)  ซาร่า เล็กจ์ (2561)  ศรีริต้า เจนเซ่น (2562) 
2563–2573:  บุษกร วงศ์พัวพันธ์ (2563)  ฑิฆัมพร ฤทธิ์ธาอภินันท์ (2564)  เพ็ญพักตร์ ศิริกุล (2565)  ปิยธิดา มิตรธีรโรจน์ (2566)
วัชระ สงวนสมบัติ

วัชระ สงวนสมบัติ นักปักษีวิทยา และนักวิชาการประจำพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) และแฟนพันธุ์แท้ดูนก 2 ปีซ้อน
วัชระ เกิดเมื่อปี พ.ศ. 2519 ที่จังหวัดสมุทรสงคราม ในวัยเด็กชื่นชอบธรรมชาติรอบตัว จึงทำให้เริ่มสนใจในธรรมชาติวิทยาและสัตววิทยา โดยชื่นชมและติดตามผลงานของ นายแพทย์บุญส่ง เลขะกุล นักธรรมชาติวิืทยาและนักอนุรักษ์ธรรมชาติที่มีชื่อเสียง
จบการศึกษาจากคณะวนศาสตร์ มหาวิทยาลัยเกษตรศาสตร์ ในปี พ.ศ. 2541 โดยมีผลงานการเขียนบทความเกี่ยวกับสัตว์ป่าลงในนิตยสารต่าง ๆ ขณะที่ยังศึกษาอยู่ชั้นปีที่ 3 มาก่อนแล้ว รับราชการในตำแหน่งนักวิชาการผู้เชี่ยวชาญเรื่องนกและวิทยาสัตว์เลี้ยงลูกด้วยนม ประจำพิพิธภัณฑ์ธรรมชาติวิทยา ในสังกัดองค์การพิพิธภัณฑ์วิทยาศาสตร์แห่งชาติ โดยมีหน้าที่ดูแลตัวอย่างของนกและสัตว์เลี้ยงด้วยนมต่าง ๆ
นอกจากนี้แล้วยังเป็นนักดูนกที่มีชื่อเสียง เคยค้นพบ นกเด้าลมแม่น้ำโขง (Motacilla samveasnae) ซึ่งเป็นนกชนิดใหม่ของโลกในปี พ.ศ. 2544 และได้เขียนหนังสือ 2 เล่ม ร่วมกับ ดร.จารุจินต์ นภีตะภัฏ และ นายสัตวแพทย์กานต์ เลขะกุล ผู้ซึ่งเป็นหลานชายของ นพ.บุญส่ง เกี่ยวกับการดูนกซึ่งเป็นภาษาไทย อันเป็นเจตนารมณ์ของ นพ.บุญส่ง ก่อนเสียชีวิตอีกด้วย
นอกจากนี้แล้ว ยังได้เป็นสุดยอดแฟนพันธุ์แท้ดูนกถึง 2 ปีติดต่อกัน ในรายการเกมโชว์แฟนพันธุ์แท้ ทางช่อง 5 ในปี พ.ศ. 2546 และ ปี พ.ศ. 2550 ซึ่งในการแข่งขันแฟนพันธุ์แท้แห่งปี ยังได้เข้ารอบชิงชนะเลิศอีกด้วย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
โรงเรียนราชวินิตบางเขน

| โรงเรียนราชวินิตบางเขน |
| --- | --- |
Rajanivitbangkhen School
ที่ตั้ง
22/18 ซอยชินเขต1/22 ถนนงามวงศ์วาน แขวงทุ่งสองห้อง เขตหลักสี่ กรุงเทพมหานคร 10210 ประเทศไทย           โทร 0 80 419 6512
ข้อมูล
ชื่ออื่น: ร.น.บ. (RVB)
ประเภท: รัฐบาล สังกัด สพฐ.
คติพจน์: ปรัชญา  ทนฺโต เสฏฺโฐ มนุสฺเสสุ   ในหมู่มนุษย์ทั้งหลาย ผู้ฝึกตนดีแล้วเป็นผู้ประเสริฐสุด  คติพจน์ มีวินัย ใฝ่ศึกษา พัฒนาชุมชน
สถาปนา: 30 กรกฎาคม พ.ศ. 2530
ผู้ก่อตั้ง: คุณย่าผัน คำจงจิตร พระครูสุวรรณสุทธารมย์
รหัส: 1010720143
ผู้อำนวยการโรงเรียน: นายสามารถ จันหา
ระดับปีที่จัดการศึกษา: มัธยมศึกษาตอนต้นและตอนปลาย
จำนวนนักเรียน: 2,100 คน  (2567)
สี: กรมท่า - ขาว
เพลง: มาร์ชราชวินิตบางเขน, พราวชมพู
ต้นไม้: ชมพูพันธุ์ทิพย์
เว็บไซต์: โรงเรียนราชวินิตบางเขน
โรงเรียนราชวินิตบางเขน เป็นโรงเรียนสหศึกษาระดับมัธยมศึกษา สังกัดกระทรวงศึกษาธิการ ตั้งอยู่ที่เลขที่ 22/18 ซอยชินเขต 1/22 ถนนงามวงศ์วาน แขวงทุ่งสองห้อง เขตหลักสี่ กรุงเทพมหานคร
โดยโรงเรียนราชวินิตบางเขนเป็นหนึ่งใน 8 ของโรงเรียนเครือราชวินิต
แผนการเรียน > ระดับชั้นมัธยมศึกษาตอนต้น

หลักสูตรภาคปกติ
ห้องเรียนพิเศษ (Talented class program )
Intensive Science - Math Program : ISMP
Intensive English Program : IEP
แผนการเรียน > ระดับชั้นมัธยมศึกษาตอนปลาย

แผนการเรียน (ระดับชั้นมัธยมศึกษาตอนปลาย) มีดังนี้
ห้องเรียนพิเศษ (Talented class program )
Intensive Science - Math Program : ISMP
Intensive Math - English Program : IMEP
ห้องเรียนปกติ
โครงสร้าง วิทยาศาสตร์ - คณิตศาสตร์
โครงสร้าง คณิตศาสตร์ - ภาษาอังกฤษ
โครงสร้าง ศิลป์ (อังกฤษ) - ญี่ปุ่น
โครงสร้าง ศิลป์ (อังกฤษ) - จีน
โครงสร้าง ไทย - สังคม
โครงสร้าง ทักษะอาชีพ
สิ่งก่อสร้างภายในโรงเรียน

อาคาร 1 ภัทรราชา
อาคาร 2 วชิราบดินทร์
อาคาร เฉลิมพระเกียรติฯ 48 พรรษา
อาคารอเนกประสงค์
เรือนพยาบาล
ห้องประชาสัมพันธ์
ห้องประชุมเกษรแก้ว
ห้องประชุมสุวรรณสุธารมย์
หอประชุมจักรินทร์สิรินธร
สวนป่าพงศาปาน
โดมสามัคคีภิรมย์
ทำเนียบผู้บริหารโรงเรียน

| --- | --- |
ทำเนียบผู้อำนวยการโรงเรียนราชวินิตบางเขน
รายชื่อ: ระยะเวลาอยู่ในตำแหน่ง
1. นายสุรินทร์  ต่อเนื่อง: พ.ศ. 2530–พ.ศ. 2530
2. นายวินัย  นุ่นพันธ์: พ.ศ. 2531–พ.ศ. 2540
3. นางยุพา  จิตเกษม: พ.ศ. 2540–พ.ศ. 2542
4. นางวิมวดี  ธรรมาธิคม: พ.ศ. 2542–พ.ศ. 2544
5. นางสาลินี  มีเจริญ: พ.ศ. 2545–พ.ศ. 2550
6. นายเฉลียว  พงศาปาน: พ.ศ. 2550–พ.ศ. 2556
7. นายเรืองยศ อุตรศาสตร์: พ.ศ. 2556–พ.ศ. 2559
8. นายสันต์ธวัช ศรีคำแท้: พ.ศ. 2559–พ.ศ. 2561
9. นายชวิศ จิตปุณยพงศ์: พ.ศ. 2561–พ.ศ. 2562
10.นายชาย จันทร์งาม: พ.ศ. 2562–พ.ศ. 2563
11. นายธัญวิชญ์ ไตรรัตน์: พ.ศ. 2563–พ.ศ. 2567
12.นายสามารถ จันหา: พ.ศ. 2567–ปัจจุบัน
โยกัง

โยกัง อาจหมายถึง
ยุทธภพครบสลึง - เกมออนไลน์ประเภทMMORPG จากประเทศเกาหลีใต้
คาซิริวิแมบ/อิมดีวิแมบ

ยาต้านไวรัสสูตรผสม
| --- | --- |
REGN10933 (สีฟ้า) และ REGN10987 (สีส้ม) จับยึดกับโปรตีนส่วนหนามของ SARS-CoV-2 (สีชมพู). จากธนาคารข้อมูลโปรตีน PDB 6VSB
ส่วนผสมประกอบด้วย
คาซิริวิแมบ: สารภูมิต้านทานโมโนโคลนต่อต้านกับโปรตีนส่วนหนามของ SARS-CoV-2
อิมดีวิแมบ: สารภูมิต้านทานโมโนโคลนต่อต้านกับโปรตีนส่วนหนามของ SARS-CoV-2
ข้อมูลทางคลินิก
ชื่อทางการค้า: REGEN-COV, Ronapreve
ชื่ออื่น: REGN-COV2
AHFS/Drugs.com: โมโนกราฟ
ข้อมูลทะเบียนยา:  US DailyMed: Casirivimab 
ช่องทางการรับยา: หยดเข้าทางหลอดเลือดดำ,  ฉีดเข้าทางชั้นใต้ผิวหนัง
รหัส ATC: None
กฏหมาย
สถานะตามกฏหมาย:  UK: POM (Prescription only)   US: Unapproved (อนุญาตให้ใช้ในกรณีฉุกเฉิน)  Rx-only (ใช้ภายใต้การควบคุมของแพทย์เท่านั้น) 
ตัวบ่งชี้
DrugBank: DB15691
KEGG: D12142
 สารานุกรมเภสัชกรรม
คาซิริวิแมบ/อิมดีวิแมบ (อังกฤษ: Casirivimab/imdevimab) หรือชื่อทางการค้าคือ REGEN-COV เป็นยาที่พัฒนาโดยบริษัทเทคโนโลยีชีวภาพของสหรัฐ รีเจนเนอรอน ฟาร์มาซูติคอลส์ เป็น "ค็อกเทลแอนติบอดี" สังเคราะห์ที่ออกแบบมาเพื่อยับยั้งไวรัสโคโรนา SARS-CoV-2 ที่เป็นสาเหตุของการระบาดทั่วของโควิด-19 ประกอบด้วยสารภูมิต้านทานโมโนโคลน 2 ชนิด ได้แก่ คาซิริวิแมบ (REGN10933) และอิมดีวิแมบ (REGN10987) ที่ต้องผสมเข้าด้วยกัน การรวมกันของสองชนิดมีจุดมุ่งหมายเพื่อป้องกันการหนีภูมิโดยการกลายพันธุ์ มีจำหน่ายทั้งในรูปแบบบรรจุภัณฑ์ร่วม (co-packaged) และผลิตภัณฑ์ร่วม (co-formulated) อัตราส่วน 1:1
การใช้ยาสองชนิดร่วมกันได้รับการอนุมัติเพื่อใช้ทางการแพทย์ในญี่ปุ่น ในสหราชอาณาจักร และในประเทศอื่น ๆ ภายใต้ชื่อทางการค้า Ronapreve
การทดลอง

ในการทดลองทางคลินิกของผู้ติดเชื้อโควิด-19 ยาคาซิริวิแมบและอิมดีวิแมบที่ให้พร้อมกัน แสดงผลให้เห็นว่าลดการเข้ารักษาในโรงพยาบาลด้วยอาการที่เกี่ยวข้องกับโควิด-19 หรือการเข้ารับการตรวจในห้องฉุกเฉิน ในผู้ที่มีความเสี่ยงสูงต่อการลุกลามของโรค ภายใน 28 วันหลังจากการรักษาเมื่อเทียบกับยาหลอก ความปลอดภัยและประสิทธิผลของการวิจัยการรักษานี้ ยังคงมีการประเมินผลอย่างต่อเนื่อง
ข้อมูลที่สนับสนุนการอนุญาตให้ใช้ในกรณีฉุกเฉิน (EUA) สำหรับคาซิริวิแมบและอิมดีวิแมบนั้น อิงจากการทดลองทางคลินิกแบบสุ่ม, อำพรางสองฝ่าย และควบคุมด้วยยาหลอกในผู้ใหญ่ 799 คนซึ่งไม่ได้เข้ารับการรักษาในโรงพยาบาลที่มีอาการของโควิด-19 เล็กน้อยถึงปานกลาง จากผู้เข้าร่วมเหล่านี้มี 266 คนได้รับคาซิริวิแมบและอิมดีวิแมบ  2,400 มิลลิกรัม ทางหลอดเลือดดำเพียงครั้งเดียว (ชนิดละ 1,200 มก.), มี 267 คนได้รับคาซิริวิแมบและอิมดีวิแมบ 8,000 มิลลิกรัม (ชนิดละ 4,000 มก.) และมี 266 คนได้รับยาหลอก ภายในสามวันหลังจากได้รับผลการทดสอบการติดเชื้อไวรัส SARS-CoV-2 เป็นบวก
จุดยุติหลักสำหรับการทดลองที่กำหนดไว้ล่วงหน้าคือการเปลี่ยนแปลงของค่าเฉลี่ยถ่วงน้ำหนักตามเวลาของปริมาณเชื้อไวรัสจากค่าพื้นฐาน การลดปริมาณไวรัสในผู้เข้าร่วมที่รักษาด้วยคาซิริวิแมบและอิมดีวิแมบนั้น มากกว่าในผู้เข้าร่วมที่ได้รับยาหลอกในวันที่เจ็ด อย่างไรก็ตาม หลักฐานที่สำคัญที่สุดที่แสดงว่าการใช้คาซิริวิแมบและอิมดีวิแมบร่วมกันอาจมีประสิทธิภาพมาจากจุดยุติทุติยภูมิที่กำหนดไว้ล่วงหน้าของการเข้ารับการตรวจทางการแพทย์ที่เกี่ยวข้องกับโควิด-19 โดยเฉพาะอย่างยิ่งการเข้ารับการรักษาในโรงพยาบาลและการเข้ารับการตรวจในห้องฉุกเฉินภายใน 28 วันหลังการรักษา สำหรับผู้เข้าร่วมที่มีความเสี่ยงสูงต่อการลุกลามของโรค ผู้เข้าร่วมที่ได้รับคาซิริวิแมบและอิมดีวิแมบ โดยเฉลี่ยการเข้ารับการรักษาในโรงพยาบาลและการเข้ารับการตรวจในห้องฉุกเฉิน 3%  เทียบกับ 9% ในผู้เข้าร่วมที่ได้รับยาหลอก ผลกระทบต่อปริมาณไวรัส การลดการรักษาในโรงพยาบาล และการเข้ารับการตรวจในห้องฉุกเฉินมีความคล้ายคลึงกันในผู้เข้าร่วมที่ได้รับยาคาซิริวิแมบและอิมดีวิแมบอย่างใดอย่างหนึ่ง
กำลังมีการประเมิน REGEN-COV ตั้งแต่เดือนกันยายน พ.ศ. 2563 โดยเป็นส่วนหนึ่งของการทดลองรีคัฟเวอรี และในเดือนมิถุนายน พ.ศ. 2564 ได้มีการประกาศผลการวิจัยครั้งแรกพร้อมหลักฐานที่พิสูจน์ประสิทธิภาพของการรักษา
การนำมาใช้

REGEN-COV ผลิตขึ้นที่โรงงานของบริษัทรีเจนเนอรอน ในเมืองเรนส์ซเลียร์ รัฐนิวยอร์ก ในเดือนกันยายน พ.ศ. 2563 เพื่อเพิ่มกำลังการผลิตบริษัทเริ่มย้ายสายการผลิตที่มีอยู่ไปยังเมืองลิเมอริก ของไอร์แลนด์
รีเจนเนอรอน มีข้อตกลงกับบริษัทโรช (เจเนนเทค) เพื่อผลิตและทำการตลาด REGEN-COV นอกสหรัฐ
สังคมและวัฒนธรรม

เมื่อวันที่ 2 ตุลาคม พ.ศ. 2563 บริษัทรีเจนเนอรอน ประกาศว่าประธานาธิบดีโดนัลด์ ทรัมป์ แห่งสหรัฐในขณะนั้นได้รับ "ยา REGN-COV2 ขนาด 8 กรัมเพียงหนึ่งโดส" หลังจากมีผลทดสอบการติดเชื้อไวรัส SARS-CoV-2 เป็นบวก บริษัทจัดหายาให้เพื่อตอบสนองต่อคำขอ "การใช้อย่างการุณย์ (compassionate use)" (การอนุญาตให้ใช้ชั่วคราว) จากแพทย์ของประธานาธิบดี
ในเดือนสิงหาคม พ.ศ. 2564 เกรก แอบบอตต์ ผู้ว่าการรัฐเท็กซัสได้รับ REGEN-COV หลังจากมีผลตรวจสำหรับโควิด-19 เป็นบวก
สังคมและวัฒนธรรม > เศรษฐกิจ

เมื่อวันที่ 12 มกราคม พ.ศ. 2564 รัฐบาลสหรัฐ ตกลงซื้อยา 1.25 ล้านโดสเป็นเงิน $2.625 พันล้านดอลลาร์ ในราคา $2,100 ดอลลาร์ต่อโดส ในวันที่ 14 กันยายน มีการซื้อยาอีก 1.4 ล้านโดสในราคาเดียวกัน รวมเป็นเงิน $2.94 พันล้านดอลลาร์
วันที่ 24 มกราคม พ.ศ. 2564 รัฐบาลเยอรมนีจัดซื้อยา 200,000 โดสเป็นเงิน €400 ล้านยูโร ในราคา €2,000 ยูโรต่อโดส
เมื่อวันที่ 25 พฤษภาคม พ.ศ. 2564 บริษัทโรช อินเดีย และบริษัทสิปลา (Cipla; सिप्ला) ประกาศว่ายาจะมีจำหน่ายในอินเดียในราคา ₹59,750 รูปีต่อโดส
วันที่ 24 กันยายน พ.ศ. 2564 องค์การอนามัยโลกได้เรียกร้องให้ผู้ผลิตและรัฐบาลต่าง ๆ จัดการกับต้นทุนที่สูงของยา และเรียกร้องให้มีการแบ่งปันเทคโนโลยีเพื่อทำให้เกิดการผลิตยาชีววัตถุคล้ายคลึงกัน องค์การอนามัยโลกยังกล่าวด้วยว่ายูนิเทด (Unitaid) กำลังเจรจากับบริษัทโรช เพื่อขอราคาที่ต่ำกว่าและการกระจายอย่างยุติธรรม โดยเฉพาะอย่างยิ่งในประเทศที่มีรายได้ต่ำและปานกลาง
แหล่งข้อมูลอื่น

"Casirivimab". Drug Information Portal. U.S. National Library of Medicine.
"Imdevimab". Drug Information Portal. U.S. National Library of Medicine.
"Casirivimab and Imdevimab EUA Letter of Authorization" (PDF). องค์การอาหารและยาสหรัฐ (FDA).
"Frequently Asked Questions on the Emergency Use Authorization of Casirivimab + Imdevimab" (PDF). องค์การอาหารและยาสหรัฐ (FDA).
ฟิล์มนัวร์

ฟิล์มนัวร์ (อังกฤษ: Film Noir) ชื่อเรียกประเภทของภาพยนตร์ประเภทหนึ่ง โดยที่คำว่า "Noir" เป็นภาษาฝรั่งเศสแปลว่า "ดำ" หากจะแปลกันตรง ๆ ตัว ฟิล์มนัวร์ จึงแปลว่า "ฟิล์มดำ" หรือ "ภาพยนตร์ดำ" หรือ "ภาพยนตร์มืด"
ภาพยนตร์ที่จะจัดให้อยู่ในประเภทฟิล์มนัวร์ นั้น จะเป็นภาพยนตร์ที่ใช้แสงและสีมืดทึบ หรือขาวดำเป็นหลัก แสดงให้เห็นถึงด้านมืดในใจมนุษย์ แต่ที่สำคัญที่สุดคือ เรื่องราวที่เกิดในเรื่อง ก็ไม่ได้บ่งบอกว่าใครดี ใครเลวกว่ากัน ทุก ๆ คนมีปนกันไปทั้งดีและเลว เอกลักษณ์อีกประการของฟิล์มนัวร์ ก็คือ ผู้หญิงที่เป็นตัวเอกในเรื่อง จะเป็นผู้หญิงที่มีเสน่ห์ทางเพศอย่างร้ายกาจ และจะหลอกล่อผู้ชายให้ตกเป็นเหยื่อของเธอได้ ตัวอย่างของภาพยนตร์ประเภทฟิล์มนัวร์ ได้แก่ Citizen Kane ของ ออร์สัน เวลส์ ในปี พ.ศ. 2484 (ค.ศ. 1941) , The Third Man ของ คาร์รอล รีด ในปี พ.ศ. 2484 (ค.ศ. 1941) , The Big Sleep ของ โฮเวิร์ด ฮอกส์ ในปี พ.ศ. 2489 (ค.ศ. 1946) เป็นต้น
สำหรับภาพยนตร์ฟิล์มนัวร์ ในยุคปัจจุบันนี้ ได้แก่ Chinatown ของ โรมัน โปลันสกี้ ในปี พ.ศ. 2517 (ค.ศ. 1974) , The Postman Always Rings Twice ของ บ๊อบ ราเฟลสัน ในปี พ.ศ. 2524 (ค.ศ. 1981) , Miller's Crossing ของ โจเอล โคแฮน ในปี พ.ศ. 2533 (ค.ศ. 1990), Naked Lunch ของ เดวิด โครเนนเบิร์ก ในปี พ.ศ. 2534 (ค.ศ. 1991) , L.A. Confidential ของ เคอติส แฮนซัน ในปี พ.ศ. 2539 (ค.ศ. 1997) , Dark City ในปี พ.ศ. 2541 (ค.ศ. 1998) ของ อเล็ก โพรยาส, Midnight in the Garden of Good and Evil ของ คลินต์ อีสต์วูด ในปีเดียวกัน, Memento ของ คริสโตเฟอร์ โนแลน ในปี พ.ศ. 2543 (ค.ศ. 2000) , Femme Fatale ของ ไบรอัน เดอ พัลม่า ในปี พ.ศ. 2545 (ค.ศ. 2002) , Sin City ของ แฟรงก์ มิลเลอร์ และ โรเบิร์ต โรดริเกวซ ในปี พ.ศ. 2548 (ค.ศ. 2005), Planet Terror ของ โรเบิร์ต โรดริเกวซ ในปี พ.ศ. 2550 (ค.ศ. 2007) เป็นต้น
ในส่วนของภาพยนตร์ฮ่องกง เช่น The Longest Nite ของตู้ ฉีฟง ในปี พ.ศ. 2541 (ค.ศ. 1998) เป็นต้น
สำหรับภาพยนตร์ไทยนั้น ภาพยนตร์ที่สามารถจัดให้อยู่ในประเภทฟิล์มนัวร์ได้นั้น มี ภาพยนตร์ไทยเรื่อง "เมืองในหมอก" เป็นเรื่องแรก กำกับฯ โดย เพิ่มพล เชยอรุณ ออกฉายเมื่อ พ.ศ. 2521 ดัดแปลงมาจากบทละครที่เขียนขึ้นเมื่อ ค.ศ.1944 (พ.ศ. 2487) ของ อัลแบร์ กามู Albert Camus เรื่อง Le Malentendu หรือ The Misunder- standing ในภาคภาษาอังกฤษ กะโหลกบางตายช้า กะโหลกหนาตายก่อน ในปี พ.ศ. 2534 จากนั้นในอีกหลายปีต่อมาถึงมี ดอกไม้ในทางปืน ในปี พ.ศ. 2542 โดยผู้กำกับคนเดียวกัน คือ มานพ อุดมเดช ออกมา
และก็ยังมี ห้องน้ำ ภาพยนตร์แผ่นของอาร์.เอส.ฟิล์ม, เฉือน ของ ก้องเกียรติ โขมศิริ ในปี พ.ศ. 2552, นาคปรก ในปี พ.ศ. 2553 และ ฝนตกขึ้นฟ้า ของ เป็นเอก รัตนเรือง ในปี พ.ศ. 2554 เป็นต้น
คลองบางคี่

คลองลาดชะโด หรือ คลองบางคี่ บ้างสะกด คลองบางคลี่ เป็นคลองสาขาของแม่น้ำน้อย คลองแยกจากจุดร่วมของคลองนาคู กับคลองสุพรรณ 3 ที่บ้านสามกั๊ก ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี ไหลเข้าอำเภอบางปลาม้าไปลงแม่น้ำน้อยที่บ้านตึก ตำบลอมฤต อำเภอผักไห่ จังหวัดพระนครศรีอยุธยา คลองมีความยาว 25 กิโลเมตร เหตุที่ชื่อ "คลองลาดชะโด" เพราะมีปลาชะโดอยู่มาก
คลองขุดขึ้นเมื่อ พ.ศ. 2470 โดยพระยารักษ์ เพื่อเชื่อมแม่น้ำน้อยซึ่งแยกออกจากแม่น้ำเจ้าพระยาฝั่งขวาอีกที
ชุมชนบ้านลาดชะโด มีการสันนิษฐานว่าน่าจะมีมาตั้งแต่หลังกรุงศรีอยุธยาเสียกรุงให้แก่พม่าเมื่อ พ.ศ. 2310 โดยเป็นคนไทยเชื้อสายมอญ ริมคลองมีตลาดลาดชะโด ตลาดที่มีอายุมากกว่าร้อยปี มีพัฒนาการมาจากตลาดน้ำที่มีเรือนแพค้าขายของชาวจีน จากนั้นได้เริ่มมีการก่อสร้างตลาดริมน้ำและบนบกขึ้นให้กว้างใหญ่กว่าร้อยคูหา มีการจัดประเพณีงานแห่เทียนพรรษาทางน้ำ
วัดหันตรา

| วัดหันตรา |
| --- | --- |

ที่ตั้ง: ตำบลหันตรา อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหันตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองหันตรา ในตำบลหันตรา อำเภอพระนครศรีอยุธยา จังหวัดพระนครศรีอยุธยา
วัดหันตราเป็นวัดเก่าแก่ก่อนแผ่นดินสมเด็จพระเจ้าอยู่หัวบรมโกศ มีชื่อในพระราชพงศาวดาร ฉบับพระราชหัตถเลขา ว่า จุลศักราช 1100 รัชสมัยสมเด็จพระเจ้าอยู่หัวบรมโกศได้เสด็จพระราชดำเนินโดยกระบวนนาวาพยุหไปฉลองวัดหันตราและสมโภชอาราม 3 วัน อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2325
อุโบสถแบบมหาอุด สร้างในสมัยกรุงศรีอยุธยา ซึ่งไม่มีประตูด้านหลังและไม่เจาะช่องหน้าต่าง เชื่อกันว่าใช้นี้เป็นสถานที่ประกอบพิธีปลุกเสกเครื่องรางของขลังที่ศักดิ์สิทธิ์ เพราะบริเวณทุ่งหันตราเป็นสถานที่ตั้งทัพรับศึกและเป็นที่ประชุมทัพสมเด็จพระบรมราชาธิราชที่ 2 เจ้าสามพระยา และสมเด็จพระนเรศวรมหาราชเมื่อไปตีเมืองละแวก ภายในอุโบสถ์มีพระประธานปางมารวิชัย ชื่อว่า พระพุทธอนันตชินราช มีภาพจิตรกรรมฝาผนังที่บอกเล่าเรื่องราวความเป็นมาเกี่ยวกับพุทธประวัติ วัดยังมีพระพุทธฉายจำลอง สันนิษฐานว่ามีการสร้างขึ้นมานับร้อยปี
สต็อกโฮล์ม
ดูเพิ่ม

โฮลเมียม – ธาตุเคมีซึ่งตั้งชื่อตามสต็อกโฮล์ม
รายชื่อบุคคลจากสต็อกโฮล์ม
ภาพรวมสต็อกโฮล์ม
ท่าเรือในทะเลบอลติก
กลุ่มอาการสต็อกโฮล์ม